CELEX: 32021D2074
Language: sl
Date: 2021-11-25 00:00:00
Title: Sklep Sveta (SZVP) 2021/2074 z dne 25. novembra 2021 o spremembi Sklepa (SZVP) 2017/2370 v podporo Haaškemu kodeksu ravnanja in neširjenju balističnih izstrelkov v okviru izvajanja Strategije EU proti širjenju orožja za množično uničevanje

26.11.2021   
               
               
                  SL
               
               
                  Uradni list Evropske unije
               
               
                  L 421/70
               
            
         SKLEP SVETA (SZVP) 2021/2074
         z dne 25. novembra 2021
         o spremembi Sklepa (SZVP) 2017/2370 v podporo Haaškemu kodeksu ravnanja in neširjenju balističnih izstrelkov v okviru izvajanja Strategije EU proti širjenju orožja za množično uničevanje
         SVET EVROPSKE UNIJE JE –
         ob upoštevanju Pogodbe o Evropski uniji in zlasti členov 28(1) in 31(1) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 18. decembra 2017 sprejel Sklep (SZVP) 2017/2370 (1), s katerim je za tehnično izvedbo nekaterih projektov pooblastil Fundacijo za strateške raziskave (v nadaljnjem besedilu: FRS – Fondation pour la recherche stratégique).
                  
               
                     (2)
                  
                  
                     V skladu s členom 3(3) Sklepa (SZVP) 2017/2370 je bil sporazum o dodelitvi nepovratnih sredstev s FRS podpisan 21. decembra 2017. Sporazum o dodelitvi nepovratnih sredstev naj bi prenehal veljati 21. decembra 2020.
                  
               
                     (3)
                  
                  
                     FRS je 26. maja 2020 zaprosila za podaljšanje obdobja izvajanja Sklepa (SZVP) 2017/2370 do 20. decembra 2021. Razlog za zaprošeno podaljšanje je bila pandemija COVID-19, ter zlasti odložitev številnih dejavnosti iz člena 1 navedenega sklepa in nepripravljenost nacionalnih uprav v ciljnih državah, da bi razpravljale o organizaciji takih dejavnosti zaradi negotovosti, ki je posledica pandemije.
                  
               
                     (4)
                  
                  
                     Svet je 20. julija 2020 sprejel Sklep (SZVP) 2020/1066 (2), s katerim je bil spremenjen Sklep (SZVP) 2017/2370, tako da je bil njegov datum prenehanja veljavnost podaljšan do 20. decembra 2021.
                  
               
                     (5)
                  
                  
                     FRS je 27. septembra 2021 zaprosila za dodatno podaljšanje Sklepa (SZVP) 2017/2370 zaradi nadaljevanja vpliva pandemije COVID-19 in s tem povezanih omejitev potovanj na načrtovane dejavnosti, in sicer je zaprosila za dodatno podaljšanje za 13 mesecev do 21. januarja 2023.
                  
               
                     (6)
                  
                  
                     Nadaljevanje dejavnosti iz člena 1 Sklepa (SZVP) 2017/2370 do 21. januarja 2023 nima nobenih posledic za finančna sredstva.
                  
               
                     (7)
                  
                  
                     Sklep (SZVP) 2017/2370 bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            V členu 5 Sklepa (SZVP) 2017/2370 se odstavek 2 nadomesti z naslednjim:
            
               
                  „2.   Ta sklep preneha veljati 21. januarja 2023.“.
               
            
         
         
            Člen 2
            Ta sklep začne veljati na dan sprejetja.
         
         
            V Bruslju, 25. novembra 2021
            
               
                  Za Svet
               
               
                  predsednik
               
               Z. POČIVALŠEK
            
         
         
            (1)  Sklep Sveta (SZVP) 2017/2370 z dne 18. decembra 2017 v podporo Haaškemu kodeksu ravnanja in neširjenju balističnih izstrelkov v okviru izvajanja Strategije EU proti širjenju orožja za množično uničevanje (UL L 337, 19.12.2017, str. 28).
         
            (2)  Sklep Sveta (SZVP) 2020/1066 z dne 20. julija 2020 o spremembi Sklepa (SZVP) 2017/2370 v podporo Haaškemu kodeksu ravnanja in neširjenju balističnih izstrelkov v okviru izvajanja Strategije EU proti širjenju orožja za množično uničevanje (UL L 234 I, 21.7.2020, str. 1).